1992L0006 — FI — 04.12.2002 — 001.001

Tämä asiakirja on ainoastaan dokumentointitarkoituksiin. Toimielimet eivät vastaa sen sisällöstä.

Muutettu:

▼B

NEUVOSTON DIREKTIIVI 92/6/ETY,

annettu 10 päivänä helmikuuta 1992,

tiettyjen moottoriajoneuvoluokkien nopeudenrajoittimien asentamisesta ja käytöstä yhteisössä

EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 75 artiklan, ottaa huomioon komission ehdotuksen ( 1 ), ottaa huomioon Euroopan parlamentin lausunnon ( 2 ), ottaa huomioon talous- ja sosiaalikomitean lausunnon ( 3 ), sekä katsoo, että sekä katsoo, että yksi yhteisen liikennepolitiikan tavoitteista on antaa yhteiset säännöt, joita sovelletaan kansainväliseen liikenteeseen yhteisössä, ja helpottaa ajoneuvojen liikkumista, tieliikenteen kasvu ja siitä aiheutuvien vaarojen ja haittojen lisääntyminen aiheuttavat kaikille jäsenvaltioille vakavia liikenneturvallisuutta ja ympäristöä koskevia ongelmia, kuorma- ja linja-autojen kehittämä moottorin teho on tarpeen, jotta ne voisivat nousta rinteitä, mutta samalla tämä teho tekee mahdolliseksi sen, että näillä ajoneuvoilla voidaan tasaisessa maastossa ajaa sellaisilla ylinopeuksilla, jotka eivät ole oikeassa suhteessa näiden ajoneuvojen muihin osiin, kuten esimerkiksi jarrujärjestelmiin ja renkaisiin; tämän vuoksi useat jäsenvaltiot ovat säätäneet nopeudenrajoittimet pakollisiksi tietyissä ajoneuvoluokissa, nopeudenrajoittimien aiheuttama hyöty ympäristönsuojelulle ja polttoaineen kulutukselle, moottorin ja renkaiden kulumiselle ja liikenneturvallisuudelle lisääntyy, jos nämä laitteet ovat yleisesti käytössä, nopeudenrajoittimien käytöstä ei ole hyötyä, elleivät laitteet ole tekniseltä tasoltaan sellaisia, että ne takaavat riittävän varmasti, etteivät minkäänlaiset väärinkäytökset ole mahdollisia, ensimmäisessä vaiheessa tällaiset vaatimukset olisi otettava käyttöön ainoastaan raskaimmissa ajoneuvoluokissa, joita käytetään eniten kansainvälisessä liikenteessä, ja sen jälkeen teknisten mahdollisuuksien ja jäsenvaltioiden saamien kokemusten perusteella ne voitaisiin ulottaa koskemaan kevyempiin luokkiin kuuluvia ajoneuvoja, joissakin jäsenvaltioissa yksinomaan vaarallisten aineiden kuljetukseen tarkoitetut ajoneuvot on varustettava nopeudenrajoittimilla, jotka on säädetty niin, että suurin nopeus on asetettu tässä direktiivissä säädettyjä nopeuksia alhaisemmaksi; tässä erityistapauksessa on syytä antaa kyseisten jäsenvaltioiden säilyttää tällaiset säännökset niiden alueella rekisteröidyille ajoneuvoille, koska ne lisäävät liikenneturvallisuutta ja yleistä turvallisuutta tämän direktiivin tavoitteiden mukaisesti, nopeudenrajoittimien asentaminen M3- ja N3-luokkien ajoneuvoihin, joita tämä direktiivi koskee ja jotka on rekisteröity ennen tämän direktiivin voimaantuloa ja jotka on tarkoitettu yksinomaan kansalliseen liikenteeseen, saattaisi aiheuttaa kohtuuttomia kustannuksia joissakin jäsenvaltioissa; sen vuoksi näillä jäsenvaltioilla olisi oltava oikeus poiketa tämän direktiivin 2 ja 3 artiklan soveltamisesta kyseisten ajoneuvojen osalta, ja tämä direktiivi ei vaikuta jäsenvaltioiden oikeuteen antaa liikenteen nopeusrajoituksia koskevia säännöksiä, ON ANTANUT TÄMÄN DIREKTIIVIN:

▼M1

1 artikla

Tässä direktiivissä ”moottoriajoneuvolla” tarkoitetaan kaikkia moottorikäyttöisiä ajoneuvoja, jotka kuuluvat M2-, M3-, N2- tai N3-luokkaan ja jotka on tarkoitettu käytettäviksi maantiellä ja joissa on vähintään neljä pyörää ja joiden suurin rakenteellinen nopeus ylittää 25 kilometriä tunnissa.

M2-, M3-, N2- ja N3-luokilla tarkoitetaan neuvoston direktiivin 70/156/ETY ( 4 ) liitteessä II määriteltyjä luokkia.

2 artikla

Jäsenvaltioiden on toteutettava tarvittavat toimenpiteet sen varmistamiseksi, että 1 artiklassa tarkoitettuja M2- ja M3-luokan moottoriajoneuvoja käytetään tiellä ainoastaan, jos niihin on asennettu sellainen nopeudenrajoitin, joka estää niiden nopeuden kohoamisen suuremmaksi kuin 100 kilometriä tunnissa.

M3-luokan ajoneuvoissa, joiden enimmäispaino on yli 10 tonnia ja jotka on rekisteröity ennen 1 päivää tammikuuta 2005, voidaan jatkaa sellaisen nopeudenrajoittimen käyttämistä, jossa enimmäisnopeus on säädetty 100 kilometriin tunnissa.

3 artikla

1. Jäsenvaltioiden on toteutettava tarvittavat toimenpiteet sen varmistamiseksi, että N2- ja N3-luokan moottoriajoneuvoja käytetään tiellä ainoastaan, jos niihin on asennettu sellainen nopeudenrajoitin, joka estää niiden nopeuden kohoamisen suuremmaksi kuin 90 kilometriä tunnissa.

2. Jäsenvaltiot voivat vaatia, että niiden alueella rekisteröityjen ja yksinomaan vaarallisten aineiden kuljetukseen tarkoitettujen ajoneuvojen nopeudenrajoittimet asetetaan siten, että estetään kyseisiä ajoneuvoja ylittämästä enimmäisnopeutta, joka on alhaisempi kuin 90 kilometriä tunnissa.

4 artikla

1. Edellä olevaa 2 ja 3 artiklaa on sovellettava M3-luokan moottoriajoneuvojen, joiden enimmäispaino on yli 10 tonnia, ja N3-luokan moottoriajoneuvojen osalta seuraavasti:

a) 1 päivänä tammikuuta 1994 tai sen jälkeen rekisteröityihin ajoneuvoihin 1 päivästä tammikuuta 1994 alkaen;

b) 1 päivän tammikuuta 1988 ja 1 päivän tammikuuta 1994 välisenä aikana rekisteröityihin ajoneuvoihin i) 1 päivästä tammikuuta 1995 alkaen, jos kyseessä ovat sekä kansallisessa että kansainvälisessä liikenteessä käytetyt ajoneuvot; ii) 1 päivästä tammikuuta 1996 alkaen, jos kyseessä ovat yksinomaan kansallisessa liikenteessä käytetyt ajoneuvot.

2. Edellä olevaa 2 ja 3 artiklaa sovelletaan M2-luokan moottoriajoneuvojen, M3-luokan ajoneuvojen, joiden enimmäispaino on yli 5 tonnia mutta enintään 10 tonnia, ja N2-luokan moottoriajoneuvojen osalta viimeistään:

a) 1 päivänä tammikuuta 2005 tai sen jälkeen rekisteröityihin ajoneuvoihin 1 päivästä tammikuuta 2005 alkaen,

b) direktiivissä 88/77/ETY ( 5 ) esitettyjen raja-arvojen mukaisiin ajoneuvoihin, jotka on rekisteröity 1 päivän lokakuuta 2001 ja 1 päivän tammikuuta 2005 välisenä aikana: i) 1 päivästä tammikuuta 2006 alkaen, jos kyseessä ovat sekä kansallisessa että kansainvälisessä liikenteessä käytetyt ajoneuvot; ii) 1 päivästä tammikuuta 2007 alkaen, jos kyseessä ovat pelkästään kansallisessa liikenteessä käytetyt ajoneuvot.

3. Jäsenvaltio voi olla soveltamatta 2 ja 3 artiklaa enintään kolmen vuoden ajan 1 päivästä tammikuuta 2005 alkaen M2-luokan ajoneuvoihin ja N2-luokan ajoneuvoihin, joiden enimmäispaino on yli 3,5 tonnia mutta enintään 7,5 tonnia, jos ajoneuvot on rekisteröity kansalliseen rekisteriin ja ne eivät liikennöi muiden jäsenvaltioiden alueella.

5 artikla

1. Edellä 2 ja 3 artiklassa tarkoitettujen nopeudenrajoittimien on täytettävä direktiivin 92/24/ETY ( 6 ) liitteessä vahvistetut tekniset vaatimukset. Kuitenkin kaikki tämän direktiivin soveltamisalaan kuuluvat, ennen 1 päivää tammikuuta 2005 rekisteröidyt ajoneuvot voidaan edelleenkin varustaa nopeudenrajoittimilla, jotka täyttävät toimivaltaisten kansallisten viranomaisten vahvistamat tekniset vaatimukset.

2. Nopeudenrajoittimia voivat asentaa jäsenvaltioiden hyväksymät korjaamot tai laitokset.

▼B

6 artikla

Mitä 2 ja 3 artiklassa säädetään, ei sovelleta moottoriajoneuvoihin, joita käyttävät puolustusvoimat, väestönsuojeluviranomaiset, palolaitokset ja muu hälytyspalvelu ja yleisen järjestyksen ylläpitämisestä vastuussa olevat viranomaiset.

Sama koskee ajoneuvoja,

— jotka eivät rakenteensa vuoksi voi ylittää 2 ja 3 artiklassa säädettyä nopeutta,

— joita käytetään ainoastaan tieteellisiin kokeisiin tiellä,

— joita käytetään ainoastaan taajamien julkiseen liikenteeseen.

▼M1

6 a artikla

Komissio arvioi liikenneturvallisuutta vuosina 2002—2010 koskevan toimintaohjelman puitteissa, kuinka tällä direktiivillä säädelty nopeuksien rajoittaminen M2-luokan ajoneuvoissa ja enimmäispainoltaan enintään 7,5 tonnin N2-luokan ajoneuvoissa käytettävillä nopeudenrajoittimilla vaikuttaa liikenneturvallisuuteen ja tieliikenteeseen.

Komissio tekee tarvittaessa asianmukaisia ehdotuksia.

▼B

7 artikla

1. Jäsenvaltioiden on 1 päivään lokakuuta 1993 mennessä saatettava voimaan tämän direktiivin noudattamisen edellyttämät lait, asetukset ja hallinnolliset määräykset. Niiden on ilmoitettava tästä komissiolle viipymättä.

Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään.

2. Jäsenvaltioiden on toimitettava tässä direktiivissä tarkoitetuista kysymyksistä antamansa keskeiset säännökset kirjallisina komissiolle.

8 artikla

Tämä direktiivi on osoitettu kaikille jäsenvaltioille.

( 1 ) EYVL N:o C 225, 30.8.1991, s. 11

( 2 ) EYVL N:o C 13, 20.1.1992

( 3 ) EYVL N:o C 40, 17.2.1992

( 4 ) Neuvoston direktiivi 70/156/ETY, annettu 6 päivänä helmikuuta 1970, moottoriajoneuvojen ja niiden perävaunujen tyyppihyväksyntää koskevan jäsenvaltioiden lainsäädännön lähentämisestä (EYVL L 42, 23.2.1970, s. 1.), direktiivi sellaisena kuin se on viimeksi muutettuna komission direktiivillä 2001/116/EY (EYVL L 18, 21.1.2002, s. 1).

( 5 ) Neuvoston direktiivi 88/77/ETY, annettu 3 päivänä joulukuuta 1987, ajoneuvojen dieselmoottoreiden ilman pilaantumista aiheuttavien kaasupäästöjen vähentämistä koskevan jäsenvaltioiden lainsäädännön lähentämisestä (EYVL L 36, 9.2.1988, s. 33), direktiivi sellaisena kuin se on viimeksi muutettuna komission direktiivillä 2001/27/EY (EYVL L 107, 18.4.2001, s. 10).

( 6 ) Neuvoston direktiivi 92/24/ETY, annettu 31 päivänä maaliskuuta 1992, tiettyihin moottoriajoneuvoluokkiin asennettavista nopeudenrajoittimista tai vastaavista nopeudenrajoitusjärjestelmistä (EYVL L 129, 14.5.1992, s. 154).